انور جلال شمزا

انور جلال شمزا  (پیدائش: 14 جولائی، 1928ء - وفات: 18 جنوری، 1985ء) پاکستان سے تعلق رکھنے والے بین الاقوامی شہرت یافتہ مصور، خطاط اور مصنف تھے۔ وہ تجریدی مصوری میں اختصاص رکھتے تھے۔

حالات زندگی 
انور جلال شمزا 14 جولائی، 1928ء کوشملہ، برطانوی ہندوستان میں کشمیری-پنجابی خاندان میں پیدا ہوئے۔ 1947ء میں انہوں نے میو اسکول آف آرٹس لاہور سے مصوری میں ڈپلومہ حاصل کیا اور 1953ء میں انہوں نے لاہور میں اپنے فن پاروں کی پہلی نمائش کی۔ وہ لارنس کالج پبلک اسکول فار بوائز گھوڑا گلی مری اور کیتھڈرل ہائی اسکول لاہور میں شعبہ آرٹ کے سربراہ بھی مقرر ہوئے۔1956ء میں وہ اسکالرشپ پر مصوری کی اعلیٰ تعلیم کے حصول کے لیے لندن چلے گئے جہاں 1959ء میں انہوں نے سلیڈ اسکول آف فائن آرٹ لندن سے ایڈوانس پرنٹ پیکنگ کورس پاس کیا۔ اسی برس لندن میں اپنے فن پاروں کی پہلی نمائش کی۔

انور جلال شمزا تجریدی مصوری میں دسترس رکھتے تھے۔ یہ اسلوب ان کی خطاطی میں بھی نمایاں تھا۔ انور جلال ادب سے بھی شغف رکھتے تھے۔ وہ سات ناولوں اور متعدد ڈراموں کے مصنف تھے۔

تصانیف 
 قصہ کہانی-1954ء
 زرد پتہ-1955ء
 اکیلا آدمی-1956ء
 سوتے جاگتے-1957ء
 زمین آسمان-1958ء

وفات 
انور جلال شمزا 18 جنوری، 1985ء کو لندن میں دل کا دورہ پڑنے سے وفات پا گئے اور لندن ہی میں سپردِ خاک ہوئے۔

حوالہ جات 

1928ء کی پیدائشیں
1985ء کی وفیات
اردو افسانہ نگار
اردو ناول نگار
بیسویں صدی کے انگریز مصور
بیسویں صدی کے پاکستانی مصور
پاکستانی اردو مصنفین
پاکستانی خطاط
پاکستانی مسلم شخصیات
پاکستانی ڈراما نگار اور ڈراما نویس
شملہ کی شخصیات
فضلا جامعہ پنجاب
فضلا قومی کالج برائے فنون
کشمیری مصنفین
کشمیری نژاد پاکستانی شخصیات
مملکت متحدہ کو پاکستانی تارکین وطن
وفیات بسبب دورہ قلب
مملکت متحدہ کے وطن گیر شہری
انگریز مرد مصور
اکیسویں صدی کی برطانوی خواتین فنکار
Short description is different from Wikidata
انگریز خواتین فنکار